साक्षात्कार रद्द कराने की मांग को लेकर धरना शुरू
रोहतक | अंबेडकरस्टूडेंट्स फ्रंट एमडीयू ने सोमवार को विवि में अनिश्चितकालीन धरना शुरू कर दिया। आठ मार्च से शुरू होने वाले साक्षात्कार के विरोध में धरना शुरू किया गया है। फ्रंट ने भर्ती में भेदभाव किए जाने का आरोप लगाया है। फ्रंट के चेयरमैन राकेश चोपड़ा प्रधान प्रदीप सिंधू ने कहा कि विवि प्रशासन दलित वर्ग के साथ अन्याय कर रहा है। भर्ती में आरक्षण प्रणाली की अनदेखी की जा रही है। इस बारे में कुलपति से आग्रह किया जा चुका है। इसलिए आठ मार्च के साक्षात्कार रद किए जाएं। धरने को छात्र एकता मंच, अनुसूचित जाति, गैर शिक्षक संघ ने अपना समर्थन दिया है। इस मौके पर चौधरी बिजेंद्र सभ्रवाल, धर्मवीर, अनिल, संदीप, संजय, सुनील, संदीप, बिजेंद्र, सोनू, राकेश, दिनेश मौजूद रहे।
hin_Deva hin_Deva